Nos Matildis comitissa Nivernensis notum facimus universis quod nos, pro remedio anime nostre et antecessorum nostrorum et pro anniversario nostro in ecclesia Corbiniacensi annuatim in perpetuum faciendo, dedimus in perpetuum et concessimus eidem ecclesie centum solidos annui redditus censualis monete in festagio nostro de Moncellis castro nostro, amodo percipiendos ad festum beati Remigii annuatim. Volumus siquidem et requirimus ut episcopus Eduensis qui pro tempore erit ponat sententias excommunicationis in personam heredis aut successoris nostri et interdicti in terram ipsius si contra donum istud ire attemptaverit [et] ullo modo non relaxatur ipsas quousque dicte ecclesie de predicto redditu plenarie fuerit satisfactum. In cujus rei testimonium sigillum nostrum presentibus litteris duximus apponendum. Datum apud Coloingias super Yonam anno Domini Mº.CCº.LVIIº, mense julio die sabbati proxima post octabas beati Martini estivalis.